જોકે બ્રિજના રાતભર ચાલતા નિર્માણકાર્યથી આસપાસની તેજપાલ સોસાયટી સહિતની નજીકની સોસાયટીઓના લોકોની ઊંઘ બગડતી હતી. રાતે ઝીંકાતા હથોડા, ગર્ડર અને સ્લેબ બનાવવાની કામગીરી, ટ્રક સહિતનાં ભારે વાહનોની અવરજવર, મજૂરોના કોલાહલથી આસપાસના રહેવાસીઓ કંટાળી ઊઠ્યા હતા. આ અંગે સ્ટેન્ડિંગ કમિટીના સભ્ય અને પાલડીના કોર્પોરેટર ડો. સુજોય મહેતાને પૂછતાં તેઓ કહે છે, ‘અંજ‌િલ ફલાય ઓવરબ્રિજના રાતે ચાલતા નિર્માણથી થતા ઘોંઘાટથી તેજપાલ સોસાયટી સહિતની નજીકની સોસાયટીના નાગરિકો પરેશાન હતા, જેના કારણે સ્ટેન્ડિંગ કમિટીમાં મેં રજૂઆત કરી હતી એટલે હવે બ્રિજ પ્રોજેક્ટ વિભાગ દ્વારા રાતના બારથી સવારના છ વાગ્યા સુધી બ્રિજની કામગીરી બંધ રાખવાનો નિર્ણય લેવાયો છે.’